Hui s'han reunit a Sagunt les Escoles de Formació d'Adults de la Comunitat Valenciana
01 de juny 2018

![Imagen 1](/media/wnbjce1t/97_maq_img_5857-web_mauqueta-certamenliterario.jpg)![Imagen 2](/media/2ozo53vp/97_maq_img_5868web_maqueta_certamen-literario.jpg)

​![](/media/anzbfgv4/97_c_img_5833web_cuerpo_certamen-literario.jpg)  
  

Hui, dia 1 de juny, s'ha desenvolupat en el Centre Cultural Mario Monreal el lliurament de premis del Certamen Literari convocat per la Federació Valenciana d'Escoles per a Adults (FEVAEPA), en col·laboració amb la regidoria de Cultura i d'Educació de l'Ajuntament de Sagunt.

  
 

José Manuel Tarazona, regidor d'Educació i Cultura, ha donat la benvinguda a la ciutat, “**una ciutat suma de cultures**” la qual ha sigut nomenada “**Capital Cultural Valenciana**”. A més, també agraix al públic l'assistència, ja que ells “**estan fent un esforç perquè el procés d'aprenentatge al llarg de la vida mai ens falte**”. Afegeix també que va haver-hi un moment històric en el qual l’EPA es va posar en funcionament perquè “**era necessàri un procés d'alfabetització**” i que hui dia també ho és, però que a més, també és necessari “renovar la formació orientada a nivell personal i professional”.

  
 

L'alcalde, Quico Fernández, a part de donar la benvinguda, ha remarcat que Sagunt és Capital Cultural Valenciana, reconeguda com a tal per tindre “**molt patrimoni**” i pel treball dur “**en l'àmbit de l'educació i de la cultura**” i que en molts dels aspectes que afecten a l'educació “fem esforços especials” com en el cas de “**la cultura clàssica o en altres seccions de tot el que suposa l'aprenentatge**”. També parla sobre la “**llarga trajectòria**” de l’EPA de la ciutat, “**un dels elements més dinamitzadors de la nostra vida cultural i educativa**”.

  
 

Un acte d'acolliment i de clausura de finalització de curs, organitzat enguany a Sagunt per ser nomenada Capital Cultural Valenciana, i per comptar amb una escola de referència, com l'és el Centre Públic de Formació per a Persones Adultes Miguel Hernández. Una trobada a la qual han acudit 334 persones d'escoles per a adults de tota la Comunitat Valenciana, comptant amb representants de conselleria, de l’EPA, el president, vicepresident i tresorer de la Federació i Associació d'alumnes de centre de l’EPA, i representació institucional de l'Ajuntament de Sagunt.

  
 

Després del lliurament de premis del certamen literari, del que cal esmentar que s'ha fet un llibre amb els textos dels guanyadors, gran part dels assistents acudiran al Port de Sagunt per a conèixer el Patrimoni Industrial, menjar en la Gerència i finalment, tornar a Sagunt per a fer una visita guiada  al patrimoni històric de la ciutat.

​ ![](/media/mppf3emf/97_c_web_cuerpo_-certamen-literario.jpg) 

*   [](http://www.facebook.com/sharer.php?u=https://aytosagunto.es/va/actualitat/hui-s-han-reunit-a-sagunt-les-escoles-de-formacio-d-adults-de-la-comunitat-valenciana/ "Facebook")
*   [](http://twitter.com/share?url=https://aytosagunto.es/va/actualitat/hui-s-han-reunit-a-sagunt-les-escoles-de-formacio-d-adults-de-la-comunitat-valenciana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/hui-s-han-reunit-a-sagunt-les-escoles-de-formacio-d-adults-de-la-comunitat-valenciana/ "Linked In")
*   [](mailto:?body=https://aytosagunto.es/va/actualitat/hui-s-han-reunit-a-sagunt-les-escoles-de-formacio-d-adults-de-la-comunitat-valenciana/)